GiliGold/VAD_KnessetCorpus huggingface dataset:
ישראל אייכלר:
היתה בקשה חוזרת ונשנית, וזה שבוז'י הרצוג בלונדון, כבר שמענו ביום שני, ולכן אני מציע, אדוני היושב-ראש, היות שהציבור דורש להתחיל להפעיל את הוועדות, לא משנה איך, אתה תקבע, אדוני היושב-ראש, סיעות אופוזיציוניות וקואליציוניות לפי הסדר שתקבע.
ישראל אייכלר:
אחרי זה כשבוז'י יחזור מלונדון - -
יואל חסון:
חזר.
ישראל אייכלר:
חזר.
ישראל אייכלר:
- - אז הוא ישב אצלו בפנים וייתן את השמות.
ישראל אייכלר:
הוא יכול בכל יום, בכל יום כל סיעה יכולה להחליף את חבריה.
ישראל אייכלר:
זה כל הסיפור.
ישראל אייכלר:
אם נמצאים פה שני נציגי אופוזיציה, גם אחמד טיבי וגם אילטוב, אז אפשר להרכיב הרכב סיעתי, ואחרי זה - - -
דוד ביטן:
הוועדה למאבק בנגע בסמים, מכיוון שגם היושב-ראש מהאופוזיציה, אין יושב-ראש, אין כלום, אני מוריד את זה מסדר-היום.
דוד ביטן:
זה יהיה בשבוע הבא.
דוד ביטן:
זה לא מפריע לאף אחד.
דוד ביטן:
עכשיו נשארו לנו שתי ועדות.
רוברט אילטוב:
לא הבנתי.
יואל חסון:
עכשיו אני יכול להגיד משהו?
דוד ביטן:
הוועדה למאבק בנגע הסמים, היושב-ראש שלה הוא נציג האופוזיציה, ואפילו עוד לא הבאתם לי את השם.
דוד ביטן:
את זה אני לא מאשר היום בכלל.
דוד ביטן:
עכשיו נעבור לוועדה לזכויות הילד.
יואל חסון:
אני יכול לקבל את רשות הדיבור?
יואל חסון:
אני מבקש כבר שעה.
יואל חסון:
קודם כול, אדוני, אני רוצה לעדכן אותך שהבוקר היתה שיחה עם יושב-ראש הסיעה ויושב-ראש הקואליציה - -
דוד ביטן:
אני יודע.
דוד ביטן:
מכיר את השיחה.
יואל חסון:
- - שבה סוכם שנציגי האופוזיציה לא יגישו היום את נציגיהם וגם לא את ההרכבים.
רוברט אילטוב:
אתי לא סוכם, סליחה.
יואל חסון:
אני מדבר בשם האופוזיציה הראשית.
רוברט אילטוב:
לא, לא.
רוברט אילטוב:
אתה מדבר בשם עצמך.
רוברט אילטוב:
אני חלק מהאופוזיציה, עם כל הכבוד.
יואל חסון:
בשם המחנה הציוני והאופוזיציה.
רוברט אילטוב:
דבר בשם המחנה הציוני.
אחמד טיבי:
האופוזיציה השפויה.
רוברט אילטוב:
השפויה.
רוברט אילטוב:
.. השמאלנית.
יואל חסון:
עוכרת ישראל...
רוברט אילטוב:
הוא לא יכול לדבר בשם כל האופוזיציה.
דוד ביטן:
בסדר, הבנו.
דוד ביטן:
הוא אמר בין יושב-ראש האופוזיציה לקואליציה.
יואל חסון:
אני מציע לא לשנות את הסיכום שהיה ולא להגיע כאן למצב שלא עומדים בסיכומים שהיו כאן הבוקר.
ישראל אייכלר:
אתם לא עומדים בסיכום שהיה ביום שני.
דוד ביטן:
הסיכום בלתי אפשרי ליישום.
דוד ביטן:
למה הוא בלתי אפשרי ליישום?
דוד ביטן:
היו שני צדדים בסיכום, מצד אחד, אתם לא מביאים לנו את הנציגים, אבל מצד שני אנחנו מעבירים במליאה את הוועדות רק עם נציגי הקואליציה.
דוד ביטן:
אומרת לי היועצת המשפטית שזה בלתי אפשרי.
דוד ביטן:
זאת אומרת, אני לא יכול ליישם את הסיכום הזה.
דוד ביטן:
היו לו שני צדדים.
דוד ביטן:
אנחנו לא נגד סיכומים, אבל הסיכום הזה לא תופס.
יואל חסון:
למה לעשות בכוח מה שיכול לעבור לא בכוח ביום שני?
דוד ביטן:
תשכנעו את יושבי-ראש הוועדות.
ישראל אייכלר:
יש לכם מילה?
ישראל אייכלר:
מילה זו מילה אצלכם?
יואל חסון:
ביום שני אנחנו מתחייבים שזה קורה.
רוברט אילטוב:
לא, רק אצלנו מילה זו מילה.
ישראל אייכלר:
היושבת-ראש היתה פה, התחננה ביום שני, אחרי שהיושב-ראש כבר קבע שבוע לפני זה שביום שני קובעים.
רוברט אילטוב:
אם תסכמו אתנו, יהיה לכם - - -
ישראל אייכלר:
אתם יכולים כל יום לשנות, זה לא שהסיעה לא תוכל לשנות.
יואל חסון:
אין לי שמות.
ישראל אייכלר:
אתה יכול לשנות אחר-כך.
ישראל אייכלר:
עוד יומיים - - -
יואל חסון:
אבל אין לי שמות.
ישראל אייכלר:
אז עוד יומיים יהיו לך שמות, עוד שבוע תחליט.
יואל חסון:
אני מתחייב שביום שני זה יונח על השולחן של הוועדה.
דוד ביטן:
גם בפעם שעברה התחייבו.
ישראל אייכלר:
כבר התחייבו.
דוד ביטן:
אייכלר, מה אתה אומר?
ישראל אייכלר:
מנהל הבנק לא מאמין לאדם שבא ומתחייב בכל שבוע שהוא יכסה את החוב ולא מכסה.
יואל חסון:
אני מבין שאצלכם הכול זה כסף, אבל אני לא מדבר כאן במושגים של כסף.
ישראל אייכלר:
אצלכם?
ישראל אייכלר:
זה אצל המרוקאים?
יואל חסון:
אני לא מרוקאי.
ישראל אייכלר:
אז איזה עדה אתה?
ישראל אייכלר:
אמרת "אצלכם".
ישראל אייכלר:
זה עדתי, ואני אשכנזי.
יואל חסון:
אני חוזר בי, מאה אחוז.
יואל חסון:
תירגע.
יואל חסון:
אני חוזר בי.
דוד ביטן:
עד יום שני אין פעילות גם כך.
ישראל אייכלר:
יש פעילות כל שעה.
ישראל אייכלר:
ברגע שהיועצת המשפטית אמרה שאי-אפשר להפעיל את הוועדה עד שאין הרכב, אז אני משותק.
ישראל אייכלר:
לא אני, יעידו פה המנהלות, יש פניות כל יום, אנשים אומרים: מה זה אתם לא עונים?
ישראל אייכלר:
מה זה אתם לא עונים?
אחמד טיבי:
המרכזייה קורסת.
אחמד טיבי:
..
ישראל אייכלר:
לא אמרתי שהמרכזייה קורסת.
דוד ביטן:
הוא צודק.
יואל חסון:
אני יודע שהוא צודק, הייתי יועץ ראש הממשלה לפניות ציבור, אני יודע מה זה פניות ציבור.
ישראל אייכלר:
הנה, יואל יודע מה זה.
יואל חסון:
אני יודע מה זה פניות ציבור, אבל אני אומר - - -
דוד ביטן:
אייכלר, בוא נדחה את זה.
דוד ביטן:
אני יודע שאתה צודק.
דוד ביטן:
אני אומר לך מראש שאתה צודק.
ישראל אייכלר:
הם פשוט לא צודקים.
ישראל אייכלר:
יש לפעמים מישהו שאומר: לא היה לי מאיפה לגייס את הכסף - - -
דוד ביטן:
לא נורא.
דוד ביטן:
פעם אחרונה, תסכים.
ישראל אייכלר:
אני חושב שהכבוד שלך והכבוד של הוועדה יותר חשובים.
יואל חסון:
זה גם הכבוד שלי שזה יהיה ביום שני.
ישראל אייכלר:
תכריחו אותה שתבוא לפה, הגברת שהתחייבה פה ביום שני, ותגיד שהיא לא עומדת בהתחייבותה.
דוד ביטן:
אני מודיע שביום שני הבא.
דוד ביטן:
רגע, חבר'ה.
דוד ביטן:
ביום שני הבא, אם האופוזיציה לא מביאה שמות ולא הרכב סיעתי, אנחנו ועדת הכנסת נקבע את ההרכב הסיעתי.
ישראל אייכלר:
אמרת את זה לפני שבועיים.
ישראל אייכלר:
המילה שלך שווה משהו.
דוד ביטן:
המילה שלי, אתה רואה מה היא שווה.
ישראל אייכלר:
אבל אמרת.
דוד ביטן:
יש פה בעיה.
ישראל אייכלר:
אין שום בעיה.
ישראל אייכלר:
הם יכולים להחליף את החברים מתי שהם רוצים.
דוד ביטן:
האופוזיציה גם לא תתנגד לעניין הזה.
יואל חסון:
סגור.
יואל חסון:
אני מתחייב.
דוד ביטן:
דחייה אחרונה, אייכלר.
ישראל אייכלר:
> אני לא מסכים, ואם אתם רוצים שאני אצא לחופש עד יום שני, אני יוצא לחופש.
ישראל אייכלר:
אין בעיה.
<עליזה בראשי:
תצא לחופש עד יום שני.
ישראל אייכלר:
תודה רבה לך, הגברת בראשי.
ישראל אייכלר:
אני יוצא לחופש.
דוד ביטן:
עד כדי כך?
ישראל אייכלר:
אתם לא מבינים את הדבר הזה.
יואל חסון:
חבר'ה, ועדת החוץ והביטחון לא היתה כאן חודשיים.
יואל חסון:
על מה אתם מדברים?
יואל חסון:
נו, באמת.
יואל חסון:
ועדת החוץ והביטחון חודשיים לא היתה פה.
ישראל אייכלר:
אתה מוכן לתת למנהלת הוועדה זכות דיבור?
יואל חסון:
ועדת כלכלה לא היתה פה כשעשו דיונים על הגז.
יואל חסון:
אתם מדברים אתי על הוועדה הזאת?
דוד ביטן:
אייכלר, בחייך נו.
דוד ביטן:
כולם מבקשים ממך בעניין הזה.
ישראל אייכלר:
באותה סיטואציה היינו בפעם הקודמת.
דוד ביטן:
הפעם אני מבטיח לך שלא תהיה.
דוד ביטן:
אני אביא הצעה מסודרת בפעם הבאה.
ישראל אייכלר:
נניח שיש להם בעיה בחלוקה, שיקבעו לפי סיעות.
דוד ביטן:
בין כה וכה אין פעילות עד יום שני.
ישראל אייכלר:
מה זה "אין פעילות"?
דוד ביטן:
יש מליאה וזהו.
דוד ביטן:
אתה לא יכול לכנס ועדה ומליאה.
ישראל אייכלר:
מי מדבר על כינוס ועדה.
ישראל אייכלר:
הפקידות אומרות לי שאסור לי להעביר פניות.
ישראל אייכלר:
אתה שומע מה זה?
ישראל אייכלר:
חצי שנה הוועדה הזאת פועלת בלי יושב-ראש, אנשים פונים, וברגע שנבחרה ועדה אסור לה לפעול.
ישראל אייכלר:
זה לא ייאמן.
דוד ביטן:
אייכלר, תסלח לנו בעניין הזה.
דוד ביטן:
אתה צודק, אבל - - -
ישראל אייכלר:
אמרתי לכם שזה לא עניין אישי, זה עניין ציבורי ממדרגה ראשונה.
דוד ביטן:
אתה צודק, אבל בואו ניתן זכות לאופוזיציה גם כן להגיע למשהו.
ישראל אייכלר:
את זה הם אמרו לפני שבועיים.
ישראל אייכלר:
<
דוד ביטן:
אין מה לעשות.
דוד ביטן:
עד יום שני.
דוד ביטן:
אני נועל את הישיבה.
דוד ביטן:
שלום רב, אני מתכבד לפתוח את הישיבה.
דוד ביטן:
חברים, הגענו להסכמה כלשהי לגבי הרכב הוועדות.
דוד ביטן:
ישראל ביתנו פתאום- - -
אורלי לוי אבקסיס:
לא פתאום.
דוד ביטן:
קפצו בשנייה האחרונה על היושב-ראש.
דוד ביטן:
אבל אני רק רוצה לומר שדיברתי עם אילטוב, והוא לא טען שום טענה בעניין, שתדעי.
דוד ביטן:
כל מה שהוא ביקש זה עוד נציג בוועדת הגיל הרך.
אורלי לוי אבקסיס:
אין הוועדה לגיל הרך; יש ועדה לזכויות הילד.
אורלי לוי אבקסיס:
זה עד גיל 18, אגב.
אורלי לוי אבקסיס:
ילדים במדינת ישראל זה עד גיל 18.
אורלי לוי אבקסיס:
אדוני היושב-ראש, אני רוצה להסב את תשומת לבך, עדיין, גם בוועדות הלא סטטוטוריות יש לנו תת-ייצוג.
אורלי לוי אבקסיס:
בנושאים, למשל, של הוועדה של המלחמה בנגע הסמים, זו ועדה שלא רק שביקשנו; אנחנו חושבים שיש לנו הרבה מה לתרום שם.
אורלי לוי אבקסיס:
יש פתרון נורא פשוט – להגדיל את מספר החברים, ואז אתה יכול להוסיף אחד לקואליציה ואחד לאופוזיציה.
אורלי לוי אבקסיס:
לא ייתכן שמפלגות שקטנות מאתנו מקבלות ייצוג גדול מאתנו.
מרב מיכאלי:
אין מפלגות קטנות מכם.
אורלי לוי אבקסיס:
יש – מרצ, גברתי, אלא אם כן סיפחתם אותם למחנה הציוני, או לרשימה המשותפת.
דוד ביטן:
אגב, מרצ קיבלה רק נציג אחת משלוש הוועדות האלה, ואתם שניים.
דוד ביטן:
אני לא יודע על מה את מדברת.
אורלי לוי אבקסיס:
אדוני היושב-ראש, אלה הוועדות הלא סטטוטוריות.
אורלי לוי אבקסיס:
בוועדות הסטטוטוריות עדיין אנחנו תת-ייצוג.
דוד ביטן:
בואי נעזוב רגע את נגע הסמים.
דוד ביטן:
בואי קודם נדבר על מה שהוסכם, ואז על מה שלא הוסכם.
דוד ביטן:
הוועדה הראשונה – לפניות הציבור.
דוד ביטן:
הוועדה תהיה בת תשעה חברים, כדלקמן: הליכוד: שני נציגים - חבר הכנסת אליעזר מוזס, ונציג נוסף, שהליכוד ייתן בעתיד.
דוד ביטן:
המחנה הציוני: שני נציגים.
יואב בן צור:
גם אתם לא, אני רואה.
דוד ביטן:
אין לנו מי.
דוד ביטן:
ניתן את זה, כנראה, למישהו, אבל בינתיים זה רשום על הליכוד.
דוד ביטן:
זה לא משנה.
דוד ביטן:
נתנו גם לאגודה את הנציג.
דוד ביטן:
לחברים שלנו אין עניין ואין יכולת.
דוד ביטן:
יש יותר מדי ועדות.
דוד ביטן:
הרשימה המשותפת: נציג אחד – חבר הכנסת אוסאמה סעדי.
דוד ביטן:
כולנו: נציג אחד – חבר הכנסת רועי פולקמן.
דוד ביטן:
יש עתיד: נציג אחד.
דוד ביטן:
ישראל ביתנו: נציג אחד.
דוד ביטן:
יהדות התורה: נציג אחד – חבר הכנסת ישראל אייכלר.
דוד ביטן:
יש הסכמה?
דוד ביטן:
הצבעה בעד ההצעה – פה אחד ההצעה אושרה.
דוד ביטן:
זכויות הילד.
דוד ביטן:
הוועדה תהיה בת תשעה חברים, כדלקמן: הליכוד: שני נציגים – חבר הכנסת יואב קיש ואורי מקלב.
דוד ביטן:
המחנה הציוני: נציג אחד.
דוד ביטן:
אם יש לכם שמות, תביאו לנו עכשיו, כי אני הולך לקרוא את זה במליאה.
דוד ביטן:
הרשימה המשותפת: נציג אחד – חבר הכנסת יוסף ג'בארין.
דוד ביטן:
יש עתיד: נציגה אחת - חברת הכנסת קארין אלהרר.
דוד ביטן:
כולנו: נציגה אחת – חברת הכנסת יפעת שאשא ביטון.
דוד ביטן:
הבית היהודי: נציג אחד – חבר הכנסת מוטי יוגב.
דוד ביטן:
ש"ס: נציג אחד – חבר הכנסת יעקב מרגי, וישראל ביתנו:
דוד ביטן:
נציג אחד - אורלי לוי.
ישראל אייכלר:
הגברת סופה לנדבר ביקשה.
אורלי לוי אבקסיס:
בפניות הציבור אנחנו ממנים את סופה לנדבר.
דוד ביטן:
אז תוסיפו אותה.
דוד ביטן:
בפניות הציבור – אני חוזר, כי כבר היתה הצבעה – זה אייכלר.
דוד ביטן:
הצבענו על זה, לא צריך הצבעה – רק אני אומר.
דוד ביטן:
זכויות הילד – הצבענו על יפעת היושב-ראש.
דוד ביטן:
הוועדה לזכויות הילד.
דוד ביטן:
הוועדה לנגע הסמים והאלכוהול.
אורלי לוי אבקסיס:
אדוני היושב-ראש, גם ביחס למספר המנדטים, גם ביחס לוועדות משנה שמקבלות ועדות לא סטטוטוריות שמקבלות נציגות, ואנחנו מגלים שהיא הוועדה היחידה אולי באופוזיציה שלא מקבלת אפילו לא יושב-ראש בוועדת משנה, אנחנו מוחים על כך, ואנחנו מבקשים לתקן.
אורלי לוי אבקסיס:
לכן אנחנו, בכל הקשור לוועדה המיוחדת במאבק בנגע הסמים והאלכוהול, לחכות עד שנגיע להסדרים נוספים או למשא ומתן, לפחות למצות- - -
דוד ביטן:
אני הצלחתי לארגן את האופוזיציה, כדי שנגיע להסכם על ההרכב.
אורלי לוי אבקסיס:
אדוני היושב-ראש יכול להעלות את מספר החברים, כך שיישמר היתרון היחסי של הקואליציה, ועדיין יש לנו ויכוח לגבי היושב-ראש.
אורלי לוי אבקסיס:
לא ייתכן שמפלגה קטנה מאתנו- - -
דוד ביטן:
הבעיה היא רק חבר?
אורלי לוי אבקסיס:
חבר, ואנחנו רוצים לדון על היושב-ראש- - -
דוד ביטן:
היושב ראש זה מרצ, חברת הכנסת שיושבת לידך.
אורלי לוי אבקסיס:
שוב אנחנו רוצים להעיר ולמחות, ואנחנו רואים בך יושב-ראש ועדת הכנסת, כמי שאמור לייצג פה את מכלול האינטרסים של שקיפות ושל עבודה הוגנת.
דוד ביטן:
אנחנו חודשים ימים מתעסקים בזה חודש ימים.
אורלי לוי אבקסיס:
אני מבקשת מאדוני היושב-ראש לא רק להוסיף נציג, אלא לשקול מחדש את העניין של יושב-ראש- - -
דוד ביטן:
זה השם שקיבלתי מכל סיעות האופוזיציה.
אורלי לוי אבקסיס:
אני נורא מצטערת.
אורלי לוי אבקסיס:
אני מבקשת שוב לשקול את הדברים.
אורלי לוי אבקסיס:
אנחנו רוצים למצות את עניין המשא ומתן בעניין הזה.
אורלי לוי אבקסיס:
לא ייתכן שלכל מפלגות האופוזיציה, גם קטנות מאתנו- - -
דוד ביטן:
כולם הציעו את חברת הכנסת זנדברג, אז עם מי לנהל משא ומתן?
דוד ביטן:
הם 53, ואתם 6.
אחמד טיבי:
אדוני, יש עוד מעט ארוחה שוברת צום.
אחמד טיבי:
נא להתחשב בזה.
אחמד טיבי:
אני רוצה להאיץ את הדיון.
אחמד טיבי:
אני רוצה לומר את עמדתי בקשר ליושב-ראש הוועדה.
אחמד טיבי:
הוסכם באופוזיציה – אמנם לא פה אחד, כי האופוזיציה, יש בה חריגים- - -
אורלי לוי אבקסיס:
הוסכם לחסל מפלגה שלמה, וזה משרת את האינטרסים שלכם, של המפלגה המשותפת.
אורלי לוי אבקסיס:
לכן אינך יכול לייצג את האופוזיציה או את עמדתנו בנושא הזה.
אחמד טיבי:
זו עמדה של המחנה הציוני.
אורלי לוי אבקסיס:
אדוני היושב-ראש, אני מבקשת לתת לנו את היכולת ואת ההזדמנות למצות- - -
דוד ביטן:
אבל חודש אנחנו מתעסקים עם זה.
דוד ביטן:
חודש.
דוד ביטן:
זאת האמת.
דוד ביטן:
ועכשיו בשנייה האחרונה- - -
אורלי לוי אבקסיס:
זה לא בשנייה האחרונה.
אורלי לוי אבקסיס:
הבטיחו לנו רוטציה בוועדה הזאת.
אורלי לוי אבקסיס:
היינו אמורים לקבל את הרוטציה הראשונה בהתאם לגודל המפלגה.
אחמד טיבי:
אין לנו בעיה שיתוסף ח"כ- - -
דוד ביטן:
אוסיף ל-11 את הוועדה הזאת.
אחמד טיבי:
מה עוד שהמועמדת לנהל את הוועדה היא חברת כנסת מנוסה, ראויה- - -
אורלי לוי אבקסיס:
מנוסה תרתי משמע.
דוד ביטן:
יכול להיות שחברת הכנסת לוי היתה צריכה להיות.
אחמד טיבי:
אני הייתי תומך בחברת הכנסת אורלי לוי אבקסיס לוועדת העבודה והרווחה, אבל גם שם יש מועמד מצוין.
דוד ביטן:
אני מציע כך- - -
אורלי לוי אבקסיס:
אדוני היושב-ראש, ברגע שאתה מגדיל את המספר, זה פותח לנו את האפשרות עדיין לנהל דין ודברים יחד- - -
דוד ביטן:
מה זה קשור, המספר?
אחמד טיבי:
אז אני מבקש להשאיר את זה סגור, לא להוסיף.
דוד ביטן:
נעשה כך: נאשר את זה, 11 עם היושב-ראש.
דוד ביטן:
היושב-ראש יהיה לשנתיים בלבד.
דוד ביטן:
אמנם במליאה לא אומר את זה, אבל בפרוטוקול הוועדה – היושב-ראש יהיה רק לשנתיים.
דוד ביטן:
חצי קדנציה.
דוד ביטן:
הרי את לא יודעת מתי יהיו בחירות.
דוד ביטן:
לא יותר משנתיים.
תמר זנדברג:
יותר משנתיים.
תמר זנדברג:
ארבע שנים ושבעה חודשים.
דוד ביטן:
זה בדיוק חודש.
דוד ביטן:
נעלה את זה ל-11 חברים.
דוד ביטן:
אחד יהיה נציג של ישראל ביתנו.
דוד ביטן:
יש לכם שם?
אורלי לוי אבקסיס:
נעביר את השם.
דוד ביטן:
ואחד יהיה נציג נוסף לליכוד, כאשר אנחנו נסתדר עם הקואליציה.
דוד ביטן:
לגבי היושב-ראש, הוא יהיה מחצית קדנציה, חמד עמאר, ויש לכם זמן.
דוד ביטן:
תמיד אפשר להחליף יושבת-ראש.
דוד ביטן:
אתם תנהלו משא ומתן.
דוד ביטן:
אם תגיעו להסכמה אחרת, אנחנו פה - תביאו את זה לפה.
דוד ביטן:
היושבת-ראש היא תמר זנדברג, לשנתיים.
דוד ביטן:
על סדר-היום בקשת יושב-ראש ועדת הכספים להקדמת הדיון בהצעת חוק יסוד: תקציב המדינה לשנים 2009 עד 2014 (הוראות מיוחדות)(הוראת שעה)(תיקון מס' 4)(מ/916), לפני הקריאה השנייה והשלישית.
דוד ביטן:
חבר הכנסת וקנין, אתה מציג לנו את הבקשה?
יצחק וקנין:
התקיים דיון בוועדת הכספים לפני כשבועיים.
יצחק וקנין:
מדובר בתאריכי הדיונים שאמורה לקיים ועדת הכספים מרגע הנחת הצעת חוק התקציב.
יצחק וקנין:
סוכם שהצעת חוק התקציב תונח ב-31 באוגוסט, וב-2 בספטמבר יתחילו הדיונים.
יצחק וקנין:
זאת אומרת, ועדת הכספים תתחיל לעבוד ברצף, בלי הפסקה, לדון בתקציב 2016-2015.
יצחק וקנין:
חייבים לסיים את זה על מנת שהדברים האלה יאושרו וועדת הכספים תוכל להיכנס לסדר כלשהו בדיונים.
דוד ביטן:
תודה.
דוד ביטן:
מישהו רוצה להתייחס?
דוד ביטן:
אוקיי.
אחמד טיבי:
רביזיה.
אחמד טיבי:
על מה הייתה ההצבעה?
דוד ביטן:
על החוק שהיה בוועדת הכספים, פטור מהנחה לקראת קריאה שנייה ושלישית כדי להביא אותו היום להצבעה.
אחמד טיבי:
אבל יש רביזיה בשעה 14:45 בוועדת הכספים.
דוד ביטן:
קיבלתי ייעוץ שזה לא משנה.
דוד ביטן:
אם הרביזיה תעבור, זה יבוא עם הרביזיה.
אחמד טיבי:
זה עבר אישור חוקי?
<ארבל אסטרחן:
עבר.
<ארבל אסטרחן:
ישיבת ועדת הכנסת, בוודאי.
דוד ביטן:
אנחנו דנים רק בפרוצדורה, לא בתוכן.
דוד ביטן:
מבחינת התוכן, אם יקבלו הסתייגות או משהו, זה ייכנס עם ההסתייגות לדיון.
דוד ביטן:
כך שאין בעיה.
דוד ביטן:
אני עושה הצבעה נוספת.
דוד ביטן:
מי בעד ההצעה לפטור?
דוד ביטן:
הבקשה התקבלה.
דוד ביטן:
הנושא הראשון, חברים, הגדלת מספר החברים בוועדה המשותפת לפי חוק הכללת אמצעי זיהוי ביומטריים במסמכי זיהוי ובמאגר מידע, תש"ע–2009.
דוד ביטן:
פשוט מה שקרה, בפעם הקודמת הלכנו לקראת האופוזיציה והוספנו עוד נציג לכל ועדה, לאחר מכן קיבלנו חוות דעת משפטית שמי שחבר בשתי ועדות לא יכול להצביע פעמיים, ואז נוצרה לנו בעיה.
דוד ביטן:
אז עכשיו אנחנו מגדילים שוב פעם.
תמר זנדברג:
מי זה לנו, אדוני היושב-ראש?
דוד ביטן:
לקואליציה.
תמר זנדברג:
אה.
דוד ביטן:
אני אומר לכם פתוח, כן.
תמר זנדברג:
לנו בכנסת לא נוצרה בעיה.
דוד ביטן:
הלכנו לקראתכם, ובסופו של דבר באה איזו חוות דעת משפטית שאף פעם לא הייתה, משהו חדש.
תמר זנדברג:
רגע, סליחה, מה זה הלכנו לקראתכם?
תמר זנדברג:
פעם קודמת - - -
דוד ביטן:
הלכנו.
דוד ביטן:
רצינו שניים, שניים, שניים.
דוד ביטן:
ביקשתם עוד אחד, אחד, כי היינו צריכים להכיל יותר מקומות לאופוזיציה.
תמר זנדברג:
אבל הוספנו עוד אחד, אחד, לא שהוספת רק לאופוזיציה.
דוד ביטן:
אבל אנשים שחברים בשתי ועדות – הקואליציה הפסידה יותר אנשים מאשר האופוזיציה במקרה הזה.
ניסן סלומינסקי:
הפסדנו שלושה.
דוד ביטן:
הפסדנו שלושה נציגים, ואתם הפסדתם נציג אחד, אז זה יצר בעיה, ואנחנו מתקנים אותה עכשיו.
דוד ביטן:
פעם הבאה נחשוב לפני שהולכים לקראתכם.
תמר זנדברג:
מזל שהיה לכם את ישראל ביתנו.
תמר זנדברג:
אם לא היה את ישראל ביתנו שיצילו את הקואליציה מעצמה ומהאופוזיציה, אז עכשיו היינו במצב - -
דוד ביטן:
יכול להיות.
תמר זנדברג:
- - שלא היה מאגר ביומטרי.
תמר זנדברג:
אזרחי ישראל היו אזרחים חופשיים.
דוד ביטן:
אבל כרגע המאגר הביומטרי נמצא, קיים.
רוברט אילטוב:
אנחנו מצילים גם את האופוזיציה וגם את הקואליציה.
דוד ביטן:
אנחנו רק רוצים לכנס את הוועדה - - -
תמר זנדברג:
במה הצלתם את האופוזיציה עד עכשיו?
ינון מגל:
זה חמד עמאר, זה ברית הדמים עם הדרוזים.
תמר זנדברג:
אנחנו מחכים שתצילו אותנו, שתצילו אותנו ממשהו.
רוברט אילטוב:
מזל שיש את ישראל ביתנו, את צודקת, תמר.
דוד ביטן:
אתם תמיד צודקים.
דוד ביטן:
הרי גם כשהולכים לקראתכם אתם צודקים.
דוד ביטן:
ההמלצה שלנו היא להוסיף שלושה, אחד לכל ועדה.
דוד ביטן:
ועדת החוקה - רויטל סויד, ועדת הפנים - מיקי מכלוף זוהר, ועדת המדע - יואב קיש.
אחמד טיבי:
מה זאת אומרת?
אחמד טיבי:
אתה מגדיל את סך חברי הוועדות?
דוד ביטן:
אני מגדיל את הוועדות, כן.
דוד ביטן:
כן, מגדיל, במקום שלושה נציגים, ארבעה.
אחמד טיבי:
אז מגיע לנו נציג אחד בוועדת הפנים.
דוד ביטן:
למה מגיע לכם?
דוד ביטן:
צירפתי – זאת ועדה משותפת, שים לב.
אחמד טיבי:
אז זה רק את הוועדה המשותפת?
אחמד טיבי:
או שאתה מגדיל את מספר - - -
דוד ביטן:
לא, לא, אני מגדיל רק לצורך הוועדה המשותפת.
דוד ביטן:
אני לא מגדיל את הוועדה עצמה.
תמר זנדברג:
את השנייה הוא לא יכול להגדיל.
אחמד טיבי:
בקואליציה הזאת הכול יכול להיות, ואני מגן על הזכויות שלנו.
תמר זנדברג:
זה גם נכון.
רוברט אילטוב:
כמו בכל קואליציה.
יואב קיש:
או, אני שמח שהבנתם סוף סוף.
דוד ביטן:
רוצים להתייחס, רבותי?
יואב בן צור:
אני רוצה להגיד לאחמד טיבי שגם בקואליציה הקודמת העבירו דברים יותר גרועים.
אחמד טיבי:
אני מסכים אתך, ושתי הקואליציות על הפנים.
דוד ביטן:
אבל אחמד טיבי לא היה לא בזאת ולא בזאת, מה אתה רוצה ממנו?
דוד ביטן:
הוא לפחות לא אשם.
צחי הנגבי:
הצבעתי בעד, הייתי כאן.
תמר זנדברג:
אני לא חברה.
תמר זנדברג:
אין לנו נציג פה.
דוד ביטן:
עוד הפעם.
דוד ביטן:
תרים את היד, צחי.
דוד ביטן:
ומי נגד?
דוד ביטן:
רק שימו לב, את צריכה לרשום מי החליף את מי.
עליזה לביא:
אני מחליפה את חבר הכנסת פירון.
דוד ביטן:
שיכתבו מי החליף.
דוד ביטן:
אתה נגד?
דוד ביטן:
אז מה היא תקפה אותך?
רוברט אילטוב:
מה לעשות, כולם תוקפים אותי.
רוברט אילטוב:
הקואליציה תוקפת אותי, האופוזיציה תוקפת אותי.
רוברט אילטוב:
בעד – 9
רוברט אילטוב:
ההצעה אושרה.
דוד ביטן:
ההצעה אושרה.
דוד ביטן:
<2.
דוד ביטן:
הרכב הוועדה המשותפת לתקציב הכנסת.
דוד ביטן:
הנושא השני, הרכב הוועדה המשותפת לתקציב הכנסת.
דוד ביטן:
ניהלתי פה משא-ומתן עם כל הסיעות, ובסופו של דבר הגענו להסכם, חוץ מישראל ביתנו שבעצם אין לה חבר, וכל השאר, ומרצ אמרה שאין לה בעיה עם ההרכב הזה.
תמר זנדברג:
יש לנו בעיה עם ההרכב הזה?
דוד ביטן:
ככה אמרת.
רוברט אילטוב:
על מה אתה מדבר עכשיו?
רוברט אילטוב:
על סעיף 2?
דוד ביטן:
אסביר לך, יש עשרה, גם אי-אפשר להגדיל את זה.
דוד ביטן:
עשרה זה לכל 12 מנדטים נציג אחד.
יואב בן צור:
למה אי-אפשר להגדיל?
דוד ביטן:
אז מרצ וישראל ביתנו בעצם לא יכולים לקבל.
תמר זנדברג:
לנו אין בעיה.
דוד ביטן:
לכם אין בעיה, אמרתי את זה.
דוד ביטן:
הוועדה תהיה בת עשרה חברים, חמישה מכל ועדה.
דוד ביטן:
החברים הם: מטעם ועדת הכנסת: חברי הכנסת דוד ביטן, ינון מגל, רועי פולקמן, אחמד טיבי, מרב מיכאלי; מטעם ועדת הכספים: משה גפני, מיקי מכלוף זוהר, מיקי לוי, יצחק וקנין, מנואל טרכטנברג.
דוד ביטן:
יושב-ראש הוועדה יהיה חבר הכנסת דוד ביטן.
דוד ביטן:
מי בעד הרכב הוועדה המשותפת לתקציב הכנסת?
דוד ביטן:
ההרכב אושר.
דוד ביטן:
למה נמנע?
ישראל אייכלר:
כי לא התייעצו אתי, ולא הייתה ישיבת סיעה מי הנציג שלנו.
דוד ביטן:
אבל אין מישהו אחר, רק משה גפני יכול להיות.
ישראל אייכלר:
וגם אני יכול להיות.
דוד ביטן:
אתה חבר ועדת הכספים?
ישראל אייכלר:
לא, אני חבר ועדת הכנסת.
דוד ביטן:
בסדר, אבל מכיוון שמשה גפני בוועדת הכספים - - -
ישראל אייכלר:
אין לי טענה, אני רק נמנע.
דוד ביטן:
אוקיי, לא משנה.
תמר זנדברג:
הקרע ביהדות התורה מתרחב.
יואב בן צור:
רגע, דוד, תגיד לו עם מי התייעצת באגודה.
דוד ביטן:
התייעצתי עם גפני, הוא יושב-ראש ועדת הכספים, והרי זה שתי – ועדה מפה, ועדה מפה.
דוד ביטן:
עם מי אתייעץ פה?
דוד ביטן:
על-פי החוק אני חייב להתייעץ אתו.
תמר זנדברג:
יש קרע בסיעה.
תמר זנדברג:
יש פה כתב של "המודיע"?
יואב בן צור:
עם מי התייעצת מש"ס?
דוד ביטן:
בש"ס לא היית, התכוונתי להתייעץ אתך, אז פניתי לוקנין, והוא הסכים להיות.
רוברט אילטוב:
אני מציע שהם יתנגדו.
דוד ביטן:
חיפשתי אותך אותו יום כמה פעמים.
יואב בן צור:
אמרת לי, באת להגיד לי אחר כך, זה בסדר.
יואב בן צור:
אמרתי לך שזה בסדר.
יואב בן צור:
3.
יואב בן צור:
בקשת הממשלה להקדמת הדיון בהצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 2 והוראת שעה), לפני קריאה ראשונה.
דוד ביטן:
הנושא השלישי: בקשת הממשלה להקדמת הדיון בהצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 2 והוראת שעה), לפני קריאה ראשונה.
דוד ביטן:
אני מבין שזה העניין שאליו כולם באו.
דוד ביטן:
עכשיו הוא יסביר.
עליזה לביא:
תסביר לי מה המהירות והחיפזון הלא ברור הזה.
דוד ביטן:
מכיוון שהתאריך הולך לפוג ב-30 ביולי.
מרב מיכאלי:
סליחה, אדוני, אם יורשה לי.
דוד ביטן:
רגע, נשמע אותו קודם.
מרב מיכאלי:
לא, סליחה, לפני שאנחנו שומעים את המשרד לביטחון הפנים.
מרב מיכאלי:
רק, אדוני, יש רעש אימים, אם תוכל לעשות סדר בוועדה.
דוד ביטן:
רבותי, די, מיקי.
מרב מיכאלי:
לפני שאנחנו שומעות את המשרד לביטחון הפנים, אני רוצה קודם כול לדבר על זה שבוועדה גם זה שמבקשים להביא את זה לפטור, גם מבקשים את זה ברגע האחרון וגם לא שולחים אתמול את החוק.
מרב מיכאלי:
כששלחו אתמול את המייל לא שלחו את החוק.
מרב מיכאלי:
שולחים אותו היום עשר דקות או רבע שעה לפני ישיבת הוועדה.
מרב מיכאלי:
זה לא ראוי.